મોબાઇલ આવ્યા પછી દૂરનાં સગાને ફોન કરીને તહેવારની શુભકામનાઓ આપવાનો રિવાજ ગયો અને એનું સ્થાન એસએમએસ એ લીધું. એ પછી હવે એ સ્થાન વોટ્સએપનું છે. દિવાળીની પૂજાની જેમ જ વોટ્સએપથી દૂરના સગા-સંબંધી કે મિત્રોને મેસેજ મોકલવા માટે ખાસ ટાઇમ ફાળવવામાં આવે છે. યંગસ્ટર્સના માથે પોતાના મિત્રોને રાત્રે 12ના ટકોરે વિશ કરવાની જવાબદારી તો હોય, ગર્લફ્રેન્ડ કે બોયફ્રેન્ડને સૌથી પહેલાં અને સ્પેશિયલ મેસેજ સાથે વિશ કરવાની જવાબદારી પણ હોય, એમાં વળી બેસતા વર્ષને દિવસે પપ્પા-મમ્મી વતી મેસેજના રિપ્લાય કરવાની કે તેમને મેસજ કરતા શીખવવાની જવાબદારી ઉમેરાય છે, તે પણ તેમને ગુસ્સે કર્યા વગર!